CELEX: 62021CN0830
Language: ro
Date: 2021-12-23 00:00:00
Title: Cauza C-830/21: Cerere de decizie preliminară introdusă de Hanseatisches Oberlandesgericht Hamburg (Germania) la 23 decembrie 2021 – Syngenta Agro GmbH/Agro Trade Handelsgesellschaft mbH

21.3.2022   
            
            
               RO
            
            
               Jurnalul Oficial al Uniunii Europene
            
            
               C 128/10
            
         
      Cerere de decizie preliminară introdusă de Hanseatisches Oberlandesgericht Hamburg (Germania) la 23 decembrie 2021 – Syngenta Agro GmbH/Agro Trade Handelsgesellschaft mbH
      (Cauza C-830/21)
      (2022/C 128/13)
      Limba de procedură: germana
      
         Instanța de trimitere
      
      Hanseatisches Oberlandesgericht Hamburg
      
         Părțile din procedura principală
      
      
         Reclamantă: Syngenta Agro GmbH
      
         Pârâtă: Agro Trade Handelsgesellschaft mbH
      
         Întrebările preliminare
      
      
                  1)
               
               
                  Articolul 1 coroborat cu alineatul (1) litera (b) din anexa I la Regulamentul 547/2011 (1) trebuie interpretat în sensul că, în cazul unui import paralel al unui produs de protecție a plantelor, numele și adresa titularului autorizației din statul membru de origine din care a fost importat produsul de protecție a plantelor trebuie să fie indicate pe ambalaj atunci când acesta este distribuit într-un alt stat membru?
               
            
                  2)
               
               
                  Articolul 1 coroborat cu alineatul (1) litera (f) din anexa I la Regulamentul 547/2011 trebuie interpretat în sensul că, în cazul unui import paralel al unui produs de protecție a plantelor, numărul de lot atribuit inițial de producător trebuie să fie indicat fără modificări pe ambalaj sau este compatibil cu această dispoziție faptul că importatorul paralel poate să înlăture numărul de lot inițial și să aplice pe ambalaj propriul său număr de identificare, în cazul în care păstrează o evidență care să arate corespondența dintre numerele de lot pe care le utilizează și cele ale titularului autorizației pentru produsul de protecție a plantelor care urmează să fie importat în paralel?
               
            
         (1)  Regulamentul (UE) nr. 547/2011 al Comisiei din 8 iunie 2011 de punere în aplicare a Regulamentului (CE) nr. 1107/2009 al Parlamentului European și al Consiliului în ceea ce privește cerințele de etichetare pentru produsele de protecție a plantelor (JO 2011, L 155, p. 176).